#### Likumprojekts

#### Grozījumi likumā "Par valsts sociālo apdrošināšanu"

Izdarīt likumā "Par valsts sociālo apdrošināšanu" (Latvijas Republikas Saeimas un Ministru Kabineta Ziņotājs, 1997, 22. nr.; 1998, 15. nr.; 1999, 24. nr.; 2001, 15., 17. nr.; 2002, 14. nr.; 2003, 9. nr.; 2004, 5. nr.; 2005, 8., 24. nr.; 2006, 14. nr.; 2007, 3., 12., 24. nr.; 2008, 15. nr.; 2009, 3., 15. nr.; Latvijas Vēstnesis, 2009, 100., 199., 200. nr.; 2010, 94., 131., 205. nr.; 2011, 117., 202. nr.; 2013, 6., 232. nr.; 2014, 63., 257. nr.; 2015, 60., 248. nr.; 2016, 197., 241., 255. nr.; 2017, 156., 242. nr.; 2018, 225.nr.; 2019, 75., 240.nr.; 2020, 37.nr.) šādus grozījumus:

1. 1. pantā:

izslēgt 2. punkta a) apakšpunktā vārdus “izņemot mikrouzņēmuma darbinieku”;

izslēgt 2. punkta i) apakšpunktu;

papildināt 3. punktu ar m) apakšpunktu šādā redakcijā:

“m) mikrouzņēmuma nodokļa maksātājs.”;

izslēgt 6. punktu.

1. Izslēgt 5. panta sesto daļu.
2. 6. pantā:

izteikt pirmo un otro daļu šādā redakcijā:

“(1) Darba ņēmēji ir sociāli apdrošināmi atbilstoši visiem sociālās apdrošināšanas veidiem.

(2) Darba ņēmēji, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi) ir pakļauti pensiju apdrošināšanai, maternitātes un slimības apdrošināšanai, vecāku apdrošināšanai, darba negadījumu apdrošināšanai un veselības apdrošināšanai. Darba ņēmēji, kuriem ir piešķirta izdienas pensija vai kuri ir personas ar invaliditāti — valsts speciālo pensiju saņēmējas —, ir pakļauti pensiju apdrošināšanai, invaliditātes apdrošināšanai, maternitātes un slimības apdrošināšanai, vecāku apdrošināšanai, darba negadījumu apdrošināšanai un veselības apdrošināšanai.”;

izslēgt 2.4 daļu;

izteikt trešo daļu šādā redakcijā:

“(3) Pašnodarbinātie ir pakļauti pensiju apdrošināšanai, invaliditātes apdrošināšanai, maternitātes un slimības apdrošināšanai, veselības apdrošināšanai un vecāku apdrošināšanai, bet pašnodarbinātie, kuri sasnieguši vecumu, kas dod tiesības saņemt valsts vecuma pensiju, vai kuriem ir piešķirta valsts vecuma pensija (tai skaitā priekšlaicīgi), ir pakļauti pensiju apdrošināšanai, maternitātes un slimības apdrošināšanai, veselības apdrošināšanai un vecāku apdrošināšanai.”;

izslēgt 3.² daļu;

izslēgt astoņpadsmito daļu.

1. Papildināt 8. panta pirmo daļu ar 2¹. punktu šādā redakcijā:

“2¹) solidaritātes nodokļa daļa;”.

1. Papildināt 13.pantu ar 6.¹ daļu šādā redakcijā:

“(6¹) Šā panta sestajā daļā noteikto maksimālo termiņu par darba ņēmēja ziņu iesniegšanu nepiemēro darba ņēmējam, kas atbilst šā likuma 1. panta 2. punkta “m” apakšpunktam vai, ja obligātās iemaksas tiek pārnestas saskaņā ar šā likuma 21.3 pantu.”.

1. 14. pantā:

izteikt otro daļu šādā redakcijā:

“(2) Pašnodarbinātā obligāto iemaksu objekts ir ienākumi no preču ražošanas, darbu izpildes, pakalpojumu sniegšanas, radošās un profesionālās darbības un citi ienākumi no saimnieciskās darbības, kas aprēķināti saskaņā ar likumu “Par iedzīvotāju ienākuma nodokli", nepiemērojot likuma "Par iedzīvotāju ienākuma nodokli" 11. panta 3.1 daļā un 11.1 panta 6.1 daļā noteikto saimnieciskās darbības izdevumu atskaitīšanas ierobežojumu.”;

izslēgt četrpadsmito un piecpadsmito daļu;

izslēgt astoņpadsmito un deviņpadsmito daļu;

izslēgt divdesmit otro daļu;

papildināt pantu ar divdesmit trešo daļu šādā redakcijā:

“(23) Mikrouzņēmuma nodokļa maksātājam Valsts sociālās apdrošināšanas aģentūra aprēķina obligāto iemaksu objektu atbilstoši valsts sociālo iemaksu maksājumam speciālā budžeta kontā, piemērojot pašnodarbinātajam noteikto obligāto iemaksu likmi.”.

1. Aizstāt 18. panta pirmajā daļā vārdus un skaitļus “ir 35,09 procenti, no kuriem 24,09 procentus maksā darba devējs un 11 procentus — darba ņēmējs” ar vārdiem un skaitļiem “ir 34,09 procenti, no kuriem 23,59 procentus maksā darba devējs un 10,50 procentus — darba ņēmējs”.

1. Izslēgt 20. panta sestajā daļā vārdus iekavās “(izņemot fizisko personu, kura veic saimniecisko darbību un par to maksā patentmaksu)”.
2. 20.¹ pantā:

aizstāt sestajā daļā vārdu “Pašnodarbinātajam” ar vārdiem “Pašnodarbinātajam, iekšzemes darba ņēmējam pie darba devēja – ārvalstnieka un ārvalstu darba ņēmējam pie darba devēja – ārvalstnieka”;

papildināt pantu ar 6.¹ daļu šādā redakcijā:

“(6¹) Pašnodarbinātajam ir tiesības 10 darbdienu laikā pēc Valsts ieņēmumu dienesta pieprasījuma saskaņā ar pārbaudē konstatēto vienu reizi precizēt obligāto iemaksu objektu un obligātās iemaksas par pārskata ceturksni.”.

1. Papildināt likumu ar 20.4 pantu šādā redakcijā:

"**20.4 pants. Minimālais obligāto iemaksu objekts, tā noteikšana un obligāto iemaksu veikšana**

(1) Minimālais obligāto iemaksu objekts ceturksnī ir trīs Ministru kabineta noteiktās minimālās mēneša darba algas. Ja persona ir darba ņēmēja pie vairākiem darba devējiem vai vienlaikus darba ņēmēja un pašnodarbinātā, personai deklarētos obligāto iemaksu objektus summē.

(2) Ja darba ņēmējam vai darba ņēmējam, kurš vienlaikus ir pašnodarbinātais, deklarētais (summētais) obligāto iemaksu objekts ceturksnī ir mazāks par trim Ministru kabineta noteiktajām minimālajām mēneša darba algām, obligātās iemaksas no starpības starp trīs Ministru kabineta noteikto minimālo mēneša darba algu apmēra un deklarēto obligāto iemaksu objektu no saviem līdzekļiem veic darba devējs.

(3) Darba devējs veic minimālās obligātās iemaksas proporcionāli deklarētajam obligāto iemaksu objektam (ja persona ir darba ņēmēja pie vairākiem darba devējiem) un tām kalendāra dienām, kurās persona ir darba ņēmēja. Pašnodarbinātais veic minimālās obligātās iemaksas proporcionāli obligāto iemaksu objektam. Pašnodarbinātais, kurš maksā mikrouzņēmuma nodokli, proporcionāli reģistrētajam obligāto iemaksu objektam veic minimālās obligātās iemaksas atbilstoši šā likuma 18. panta otrajā daļā pašnodarbinātajam noteiktajai obligāto iemaksu likmei.

(4) Šā panta pirmajā daļā noteiktās minimālās obligātās iemaksas neveic par:

1) notiesāto, kas tiek nodarbināts brīvības atņemšanas soda izciešanas laikā;

2) personu, kura ir sasniegusi vecumu, kas dod tiesības saņemt valsts vecuma pensiju vai kurai ir piešķirta valsts vecuma pensija (tai skaitā priekšlaicīgi);

3) personu ar I un II grupas invaliditāti;

4) personu, kuras algas nodokļa grāmatiņā ir reģistrēts bērns, kurš nav sasniedzis trīs gadu vecumu;

5) personu līdz 24 gadu vecumam, kura mācās vispārējās, profesionālās, augstākās vai speciālās izglītības iestādē, izņemot laiku, kad attiecīgā persona ir pārtraukusi mācības vai studijas;

6) personu, kuru nodarbina Sociālo pakalpojumu sniedzēju reģistrā reģistrēts darba devējs;

7) personu, kura ir pakļauta sociālās atstumtības riskam un kuru nodarbina darba devējs, kuram piešķirts sociālā uzņēmuma statuss;

8) personu, kura sniedz valsts finansētu pavadoņa (bērnam līdz 18 gadu vecumam) vai asistenta pakalpojumu vai pašvaldības finansētu aprūpes pakalpojumu bērnam līdz 18 gadu vecumam vai Eiropa Savienības politiku instrumentu projektu ietvaros finansētu aprūpes pakalpojumu bērnam līdz 18 gadu vecumam.

(5) Šajā pantā noteikto minimālo obligāto iemaksu objektu nepiemēro proporcionāli par tām taksācijas gada kalendāra dienām, kurās darba ņēmējs atrodas atvaļinājumā bez darba algas saglabāšanas, bērna kopšanas atvaļinājumā, kurās darba ņēmējam (bērna tēvam) ir piešķirts atvaļinājums sakarā ar bērna piedzimšanu, kurās darba ņēmējs atrodas atvaļinājumā bez darba algas saglabāšanas, kas piešķirts darba ņēmējam, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu nodots aprūpējamais bērns, kā arī par pārejošas darbnespējas, grūtniecības un dzemdību atvaļinājuma kalendāra dienām, par kurām maksātājam ir izsniegta darbnespējas lapa.

(6) Šajā pantā noteikto minimālo obligāto iemaksu objektu nepiemēro pašnodarbinātajam par sevi, ja viņam ir piešķirts trūcīgas personas statuss, sezonas laukstrādnieku ienākuma nodokļa maksātājam, iekšzemes darba ņēmējam pie darba devēja ārvalstnieka un ārvalstu darba ņēmējam pie darba devēja ārvalstnieka.

(7) Aģentūra trīs mēnešu laikā pēc ceturkšņa beigām aprēķina minimālās obligātās iemaksas, kas papildus jāveic darba devējam un pašnodarbinātajam, un līdz trešā mēneša 20. datumam paziņo to Valsts ieņēmumu dienestam.

(8) Valsts ieņēmumu dienests vienas darba dienas laikā informē darba devēju un pašnodarbināto elektroniskajā deklarēšanās sistēmā par aprēķinātājām minimālajām obligātajām iemaksām.

(9) Darba devējam ir pienākums trīs mēnešu laikā no paziņojuma saņemšanas veikt minimālās obligātās iemaksas par darba ņēmējiem. Pašnodarbinātajam ir pienākums trīs mēnešu laikā no paziņojuma saņemšanas veikt minimālās obligātās iemaksas par sevi.

(10) Aģentūra trīs mēnešu laikā pēc kalendārā gada beigām veic minimālo obligāto iemaksu pārrēķinu, ņemot vērā minimālo obligāto iemaksu objektu gadam, un informē Valsts ieņēmumu dienestu par darba devēja un pašnodarbinātā pārmaksātajām minimālajām obligātajām iemaksām.".

11. Izslēgt 21. panta trešajā daļā vārdus iekavās “(izņemot fizisko personu, kura veic saimniecisko darbību un par to maksā patentmaksu)”.

1. Aizstāt 21.1 panta trešajā daļā skaitli un vārdus “35 procentus no valsts sociālā nodrošinājuma pabalsta” ar skaitli un vārdu “22,41 *euro*”.

13. 21.4 pantā:

papildināt pantu ar 1.¹ daļu šādā redakcijā:

“(1¹) Vienlaikus ar šā panta pirmajā daļā minēto obligāto iemaksu nodošanu citai dalībvalstij šai valstij nodod arī solidaritātes nodokļa daļu, kas reģistrēta:

1) par 2018. gadu –fondēto pensiju shēmā;

2) par periodu no 2019. gada 1. janvāra – solidaritātes nodokļa maksātāja personīgajā kontā saskaņā ar likumu “Par valsts pensijām””;

aizstāt trešajā daļā vārdus “atbilstoši katra speciālā budžeta īpatsvaram” ar vārdiem “atbilstoši katra speciālā budžeta ieņēmumu īpatsvaram”.

14. 23. pantā:

izslēgt 1.5 daļu;

izslēgt otrajā daļā vārdus iekavās “(izņemot fiziskās personas, kuras veic saimniecisko darbību un par to maksā patentmaksu)”.

15. Papildināt 27. pantu ar ceturto daļu šādā redakcijā:

“(4) Sociālās apdrošināšanas informācijas sistēmā (SAIS) sagatavotie administratīvie akti ir spēkā esoši un derīgi bez aģentūras amatpersonas paraksta.”.

16. Izslēgt 27. ¹ panta otrajā daļā vārdu “vienreizējā”.

17. Aizstāt 28. pantā skaitli un vārdus “35 procentus no valsts sociālā nodrošinājuma pabalsta” ar skaitli un vārdu “22,41 *euro*”.

18. Papildināt pārejas noteikumus ar 73., 74., 75., 76., 77., 78., 79., 80., 81., 82., 83. un 84. punktu šādā redakcijā:

“73. Līdz 2023. gada 31. decembrim personai, kura nav sasniegusi valsts vecuma pensijas piešķiršanai nepieciešamo vecumu vai kurai nav piešķirta valsts vecuma pensija un kura saņēmusi dīkstāves pabalstu, dīkstāves palīdzības pabalstu vai vecāku pabalsta turpinājumu, ir tiesības par iepriekš minētā pabalsta periodu Ministru kabineta noteiktajā kārtībā brīvprātīgi pievienoties pensiju apdrošināšanai. Brīvprātīgās iemaksas veicamas no attiecīgā pabalsta apmēra atbilstoši Ministru kabineta noteiktajai obligāto iemaksu likmei pensiju apdrošināšanai pabalsta izmaksas periodā.

74. Mikrouzņēmumu nodokļa maksātājiem, kas līdz 2020. gada 31. decembrim ir reģistrēti kā mikrouzņēmumu nodokļa maksātāji vai ieguvuši mikrouzņēmumu nodokļa maksātāja statusu no 2021. gada 1. janvāra (jau reģistrētie mikrouzņēmumu nodokļa maksātāji), līdz 2021. gada 1. jūlijam piemēro šī likums normas un Mikrouzņēmumu nodokļa likuma normas, kādas bija spēkā līdz 2020. gada 31. decembrim, ņemot vērā Mikrouzņēmumu nodokļa likuma pārejas noteikumu 32., 33., 34., 35., 36., 37., 38. un 39. punktā minēto.

75. Grozījumi likuma 6. pantā par 2.4 daļas izslēgšanu un 14. pantā par deviņpadsmitās daļas izslēgšanu un likuma 20.4 pants stājas spēkā 2021. gada 1. jūlijā.

76. Likuma V¹ nodaļa ir spēkā līdz 2021. gada 30. jūnijam.

77. Grozījumi likuma 1. pantā par 6. punkta izslēgšanu, 14. pantā par astoņpadsmitās un divdesmit otrās daļas izslēgšanu un 23. pantā par 1.5 daļas izslēgšanu stājas spēkā 2022. gada 1. janvārī.

78. Par periodu no 2021. gada 1. jūlija līdz 2021. gada 31. decembrim pašnodarbinātie veic obligātās iemaksas pensiju apdrošināšanai vismaz 10 procentu apmērā:

1) ja pašnodarbinātā ienākumi mēnesī sasniedz vai pārsniedz Ministru kabineta noteikto minimālo darba algu, — papildus šā likuma 14. panta otrajā daļā noteiktajam obligāto iemaksu objektam reizi ceturksnī veic obligātās iemaksas valsts pensiju apdrošināšanai no brīvi izraudzītā obligāto iemaksu objekta un faktisko ienākumu starpības;

2) ja pašnodarbinātā ienākumi mēnesī nesasniedz Ministru kabineta noteikto minimālo darba algu, — reizi ceturksnī veic obligātās iemaksas valsts pensiju apdrošināšanai no ienākuma.

79. Par periodu no 2021. gada 1. jūlija līdz 2021. gada 31. decembrim aģentūra atbilstoši autoratlīdzības izmaksātāja faktiski veiktajām obligātajām iemaksām no autoratlīdzībām (autortiesību un blakustiesību atlīdzībām), piemērojot pašnodarbinātajam likuma 18. panta otrajā daļā noteikto obligāto iemaksu likmi, reģistrē personas obligāto iemaksu objektu sociālajai apdrošināšanai un pensijas kapitālu.

80. Par periodu no 2022. gada 1. janvāra līdz 2022. gada 31. decembrim pašnodarbinātie:

1) kuru saimnieciskās darbības ienākumi mēnesī sasniedz vai pārsniedz Ministru kabineta noteikto minimālo darba algu, veic obligātās iemaksas atbilstoši pašnodarbinātajam šā likuma 18. panta otrajā daļā noteiktajai obligāto iemaksu likmei no obligāto iemaksu objekta, kas nav mazāks par Ministru kabineta noteikto minimālo darba algu, un obligātās iemaksas valsts pensiju apdrošināšanai 10 procentu apmērā no brīvi izraudzītā obligāto iemaksu objekta un faktisko ienākumu starpības;

2) kuru saimnieciskās darbības ienākumi gadā pārsniedz 20 004 *euro*, papildus šā punkta 1. apakšpunktā noteiktajam par ienākumu daļu virs 20 004 *euro* veic obligātās iemaksas atbilstoši pašnodarbinātajam šā likuma 18. panta otrajā daļā noteiktajai obligāto iemaksu likmei;

3) kuru ienākumi mēnesī nesasniedz Ministru kabineta noteikto minimālo darba algu, veic obligātās iemaksas valsts pensiju apdrošināšanai 10 procentu apmērā no ienākuma.

81. Par periodu no 2021. gada 1. jūlija līdz 2022. gada 31. decembrim aģentūra atbilstoši pašnodarbinātā faktiski veiktajām obligātajām iemaksām pensiju apdrošināšanai, piemērojot obligāto iemaksu likmi pensiju apdrošināšanai, reģistrē personas obligāto iemaksu objektu pensiju apdrošināšanai un pensijas kapitālu.

82. Ja obligāto iemaksu objekts ir mazāks par minimālo obligāto iemaksu objektu, minimālās obligātās iemaksas 10 procentu apmērā valsts pensiju apdrošināšanai no starpības līdz minimālajam obligāto iemaksu objektam veic:

1) autoratlīdzības saņēmējs par periodu no 2021. gada 1. jūlija līdz 2021. gada 31. decembrim;

2) pašnodarbinātais par periodu no 2021. gada 1. jūlija līdz 2022. gada 31. decembrim;

3) mikrouzņēmuma nodokļa maksātājs par periodu no 2021. gada 1. jūlija līdz 2022. gada 31. decembrim;

4) minimālo obligāto iemaksu objektu nepiemēro autoratlīdzības saņēmējam, pašnodarbinātajam un mikrouzņemuma nodokļa maksātājām, ja viņam ir piešķirts trūcīgas personas statuss vai viņš atbilst kādai no likuma 20.4 panta ceturtajā daļā minētajām personām.

83. Par periodu no 2021. gada 1. jūlija līdz 2022. gada 31. decembrim obligātās iemaksas 10 procenti valsts pensiju apdrošināšanai neveido personas fondēto pensijas kapitālu.

84. Grozījumi šā likuma 6. pantā par trešās daļas izteikšanu jaunā redakcijā un 14. pantā par otrās daļas izteikšanu jaunā redakcijā stājas spēkā 2023. gada 1. janvārī.”.

Likums stājas spēkā 2021. gada 1. janvārī.

Iesniedzējs

Labklājības ministre Ramona Petraviča